किशोर सागर में चल रही नावों के संचालन में बड़ी गड़बड़ी सामने आई है। ठेकेदार 8 माह तक बिना फिटनेस सर्टिफिकेट के ही नाव चलाता रहा और लोगों की जान जोखिम में डालता रहा। यूआईटी के जिन अधिकारियों पर मॉनिटरिंग की जिम्मेदारी थी वो भी आंख मूंदकर बैठे रहे। भास्कर ने इस मामले की पड़ताल शुरू की तो अधिकारियों की नींद खुली। उन्होंने ठेकेदार को बुलाकर फिटनेस सर्टिफिकेट मांगा तो पहले तो वह रजिस्ट्रेशन की रसीदें दिखाता रहा, फिर आनन-फानन में सर्टिफिकेट बनवाकर लाया।